ชื่อบทความนี้ใช้การตั้งชื่อแบบสเปน ซึ่งนามสกุลที่หนึ่งหรือฝ่ายบิดาคือ *ปอนเซ เด เลออน*

**ซิลเบีย บาเนซา ปอนเซ เด เลออน ซันเชซ** (สเปน: *Silvia Vanessa Ponce de León Sánchez; เกิด 7 มีนาคม ค.ศ. 1992*) เป็นนางแบบชาวเม็กซิโก และนางงามผู้ครองตำแหน่งมิสเวิลด์ 2018 เธอคือชาวเม็กซิโกคนแรกที่ได้ครองมงกุฎมิสเวิลด์

ชีวิตช่วงต้นและอาชีพ
--------------------

บาเนซา ปอนเซ ย้ายไปอยู่กับครอบครัวของเธอที่เมืองกวานาคัวโต หลังจากนั้นเธออาศัยอยู่ที่บ้านเกิดของเธอในเมืองเม็กซิโกซิตี เพื่อใช้ชีวิตและทำงาน เธอสำเร็จการศึกษาระดับปริญญาตรีสาขาธุรกิจระหว่างประเทศ และปัจจุบันอยู่ในคณะกรรมการบริหารศูนย์บำบัดสำหรับเด็กผู้หญิง เดิมเธออาศัยอยู่เม็กซิโกซิตี แต่เธอเรียนที่กวานาคัวโต เธอพูดได้ทั้งภาษาสเปนและภาษาอังกฤษ เธอเรียนจบปริญญาตรีสาขาการค้าระหว่างประเทศที่มหาวิทยาลัยกวานาคัวโต โดยวัตถุประสงค์หลักของ บาเนซา ปอนเซ คือการชนะในเรื่องความงามอยู่เสมอเพราะด้วยวิธีนี้เธอสามารถเปิดโครงการของ « Na Vili » Foundation ซึ่งเธอทำงานอยู่แล้ว เธอมีประกาศนียบัตรด้านสิทธิมนุษยชน เธอเป็นผู้อำนวยการศูนย์ฟื้นฟูสมรรถภาพสำหรับผู้หญิงที่เรียกว่า "Migrantes en el Camino" และเธอยังเป็นผู้บรรยายใน "National Institute of Youth" ในเม็กซิโก ในพิธีก่อตั้งของเธอ เธอได้เสนอโครงการของเธอที่เรียกว่า "Na Vili"  ซึ่งมีวัตถุประสงค์เพื่อช่วยให้เด็ก ๆ ของคนงานพื้นเมืองที่อพยพจากรัฐเกร์เรโร ไป กวานาคัวโต

การประกวด
---------

### เม็กซิโกส์เน็กซต์ท็อปโมเดล (ฤดูกาลที่ 5)

ปอนเซเริ่มต้นการประกวดของเธอในฐานะผู้เข้าแข่งขันในรายการ เม็กซิโกส์เน็กซต์ท็อปโมเดล ฤดูกาลที่ 5 ในปี 2014 และเธอเป็นผู้ชนะการแข่งขันในรายการนี้

บาเนซา ปอนเซ ในขณะดำรงตำแหน่งมิสเวิลด์เม็กซิโก 2018
### มิสเวิลด์เม็กซิโก 2018

ปอนเซได้รับตำแหน่ง มิสเวิลด์เม็กซิโก 2018 ณ วันที่ 5 พฤษภาคม 2018 ณ ซาลอนอิมเปเรียลเดบิยาโตสกานา รัฐโซโนรา โดยมีผู้เข้าร่วมประกวด 32 คน เธอได้รับตำแหน่งและได้รับการสวมมงกุฎโดยอันเดรอา เมซา มิสเม็กซิโก 2017 จากนั้นเธอก็เป็นตัวแทนประเทศเม็กซิโก ในการประกวดมิสเวิลด์ 2018

### มิสเวิลด์ 2018

ปอนเซเป็นตัวแทนของประเทศเม็กซิโกไปประกวดมิสเวิลด์ 2018 ที่ประเทศจีน โดยเธอสามารถคว้าตำแหน่งมิสเวิลด์ไปครอง และได้รับการสวมมงกุฎโดยมานูชี ชิลลา มิสเวิลด์ 2017 จากอินเดีย และเธอสร้างประวัติศาสตร์ไม่เพียงแต่เป็นมิสเวิลด์คนแรกจากเม็กซิโก แต่ยังเป็นมิสเวิลด์ที่มีอายุมากที่สุดคือ 26 ปี 276 วัน ด้วยการทุบสถิติเก่าจากมิสเวิลด์ 1989 อาเนตา เครกลิกกา จากโปแลนด์ โดยครั้งที่เธอชนะเธอมีอายุ 24 ปี 244 วัน

อ้างอิง
-------

1. ↑
2. ↑  "Mexico's Vanessa Ponce De León is Miss World 2018". rappler.com. สืบค้นเมื่อ 8 December 2018.
3. ↑
4. ↑
5. ↑
6. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-12-17. สืบค้นเมื่อ 2019-01-02.
7. ↑  "Vanessa Ponce de León is the new "Mexico's Next Top Model"" (ภาษาสเปน). TV Notas. สืบค้นเมื่อ 16 December 2014.
8. ↑  "We interview the winner of MXNTM: Vanessa Ponce de León" (ภาษาสเปน). Prazna Magazine. คลังข้อมูลเก่าเก็บจากแหล่งเดิมเมื่อ 2018-12-09. สืบค้นเมื่อ 1 June 2017.
9. ↑  "Vanessa Ponce de león wins Miss Mexico 2018". The Great Pageant Community. สืบค้นเมื่อ 6 May 2018.

แหล่งข้อมูลอื่น
---------------

* บาเนซา ปอนเซ ที่อินสตาแกรม
* Official Website เก็บถาวร 2013-03-16 ที่ เวย์แบ็กแมชชีน


| ก่อนหน้า |  | บาเนซา ปอนเซ |  | ถัดไป |
| --- | --- | --- | --- | --- |
| รางวัลและความสำเร็จ |
| **อินเดีย มานูชี ชิลลา** |  | **มิสเวิลด์** (2018) |  | **จาเมกา โทนี-แอนน์ ซิงห์** |
| **อันเดรอา เมซา** |  | **เม็กซิโก มิสเวิลด์เม็กซิโก** (2018) |  | **แอชลีย์ อัลวิดเรซ** |

| * ด
* ค
* ก
การประกวดความงามระดับนานาชาติที่สำคัญ ประจำปี ค.ศ. 2018 |
| --- |
| 

|  |  |  |  |  |  |
| --- | --- | --- | --- | --- | --- |
| 
**มิสเวิลด์**เม็กซิโก บาเนซา ปอนเซ
 | 
**มิสยูนิเวิร์ส**ฟิลิปปินส์ แคทรีโอนา เกรย์
 | 
**มิสอินเตอร์เนชันแนล**เวเนซุเอลา มาริเอม เบลัซโก
 | 
**มิสเอิร์ธ**เวียดนาม เหงียน เฟือง คั้ญ
 | 
**มิสซูปราเนชันแนล**ปวยร์โตรีโก บาเลเรีย บาสเกซ
 | 
**มิสแกรนด์อินเตอร์เนชันแนล**ปารากวัย กลารา โซซา
 |

 |